Petra eo ur podkast, da gentan?    Ur seurt abadenn radio pemdeziek pe sizuniek, nemet ne vez ket skignet ouzh ar radio    met dre an internet. Penaos e vez skignet war ar rouedad?    Ret eo kavout ul lec'hienn degemer boutin, ul lec'hienn internet kwa.    Goude se ret eo bezan sur e chomo al lec'hienn se en linenn nozh-deizh.    Ur blog graet war Blogger.com pe Nireblog.com a zo awalc'h, met bez ez eus    lec'hiennou ispisializet war  se e-giz Talkshoe.com. Paeet vi ouzhpenn ma rit war an hini    ziwezhan. Pas kalz met n'eo ket ur micher. Warlerc'h dav vo deoc'h ober un tamm bruderezh.    Ma rit ho podkast e brezhoneg, kasit ho chomlec'h podkast d'al lec'hiennou brudetan    ez eus en hor yezh ha d'ar re darempredetan eus lec'hiennou Breizh e brezhoneg pe    e galleg, pe an daou, ha m'o peus c'hoant d'al lec'hiennou a denn eus an tem a vo graet    war e dro en ho podkast.    Tu  vo deoc'h ma lakit ho podkast war Blogger, koumanantin evit netra evit kaout statistikou    diwarbenn an niver a dud a ya warnan war Google analytics, hervez ho pro, ho ker, ho urziater,    ho meziant navigin hag all. Moien vo deoc'h ivez degemer bruderezh digant Google a zegaso    deoc'h un nebeut gwenneien ma teu tud e leizh war ho lec'hienn. Moien zo ivez eskemm    chomlec'hiou gant lec'hiennou a anavezit evit degas bizitourien nevez d'ho hini.    Petra  zeus ezhomm evit hen ober?    Da gentan, kaout ur mennozh, ur sujed.    Arabat klask pemp troad d'ar maout. Sonjit er pezh a zlefe dedennan den man den kavout e    brezhoneg war ar web, da bellgargan war ho urziater.    Aman eo an difoc'h pouezusan gant ar radio. An dud a c'hello kopian an enroladenn ba ho ti    hag ober gantan kan alies hag e plijo dezho.    Setu perak e vez ret paean a wechou, ma talv ar boan an titourou a zo skignet.    Evit se e vo ret deoc'h krouin ur fichennaoueg mp3 peurliesan, pe mp4 evit an iPod ha bed ar    Macintosh pe urziateriou windows gant Quicktime inside.    An diforc'h etre an daou stum se a zo ar skeudennou hag ar stumman diabarzh.    Un mp3 a zo nemet ho mouezh hag ur sonerezh ma zeus tu deoc'h meskan an daou asambles.    Un mp4 e deus chapitrou pe pennadou m'o peus c'hoant. Tu zo lodennin ho enrolladenn hervez    an traou a vo kontet ganeoc'h, ha tu vo  deoc'h ouzhpennan skeudennou a denno eus sujedou    ar pennadou pe a ziskrivo fraezoc'h ar pezh a larit. Moien vo deoc'h memes stagan    ur chomlec'h internet lec'h an dud a yelo da welout traou ouzhpenn pe resisoc'h m'o deus    c'hoant pe ezhomm d'hen ober.    Ma ne fazian ket n'eus nemet ar meziant iTunes a zo gouest da lenn podkastou mp4.    Met implijet e vez gant 90 % eus ar binviji liesmedia hezoug ha 70 % eus an urziaterien a garg    podkastou  war ar web.    Ma fodkast din me a vez skignet war talkshoe.com ha kaouenn.net nemet en mp3 peogwir al    lec'hiennou se ne zegemeront ket ar fichennaouegou mp4.    Koulskoude meus ouzhpennet skeudennou war reou zo hag en sonj emaon da lakaat anezho    war ma blog chwezetablog-rezkebil.blogspot.com.    Gall a rit ober fichennaouegou mp4 war ur Mac gant podcastmaker a zo shareware, pe gant    Garageband a zo roet gant urziateriou Apple nevez. Ar  meziantou se a zo simpl tre da implij.    N'eus ket kalz a podkastou e brezhoneg c'hoazh neuze bec'h dezhi paotred ha merc'hed.    Arabat gortoz e rafe Frans bleu Breizh izel tou ar pezh peus c'hoant da gavout e brezhoneg    war ar rouedad. Kenavo ha d'ar wech all.